พาณิชย์รับรองข้าวสารถุง รูปพนมมือ เพื่อสร้างความเชื่อมั่นผู้บริโภค
กรมการค้าภายใน พร้อมด้วย สมาคมผู้ประกอบการข้าวถุงไทย สมาคมโรงสีข้าวไทย และสมาคมผู้ค้าปลีกไทย ร่วมจัดทำโครงการ รับรองมาตรฐานข้าวหอมมะลิบรรจุถุง โดยให้เครื่องหมายรับรองมาตรฐานรูป พนมมือ เพื่อให้ผู้บริโภคมั่นใจในการเลือกซื้อข้าวหอมมะลิบรรจุถุงที่มีคุณภาพได้ตามมาตรฐานของกระทรวงพาณิชย์ ซึ่งเป็นมาตรฐานเดียวกับการส่งออก,วันที่ 13 ก.ย.60 น.ส.สุทัศนีย์ ราชเรืองระบิน รองอธิบดีกรมการค้าภายใน กระทรวงพาณิชย์ ร่วมกับนางโสพรรณ มานะธัญญา นายกสมาคมผู้ประกอบการข้าวถุงไทย ดร.ฉัตรชัย ตวงรัตนพันธ์ ผู้อำนวยการบริหารสมาคมผู้ค้าปลีกไทย นายเกรียงศักดิ์ ตาปนานนท์ นายกสมาคมโรงสีข้าวไทย นายสมเกียรติ มรรคยาธร นายกกิตติมศักดิ์ ผู้ประกอบการข้าวถุงไทย และนางสลิลลา สีหพันธุ์ ประธานกรรมการฝ่ายกิจกรรม เทสโก้ โลตัส แถลงข่าว การรับรองมาตรฐานข้าวหอมมะลิบรรจุถุงโดยให้เครื่องหมายรับรองมาตรฐานรูปพนมมือ ที่ห้างค้าปลีกโลตัส สาขาพระราม 4,น.ส.สุทัศนีย์ กล่าวว่า กรมการค้าภายใน ร่วมกับหน่วยงานที่เกี่ยวข้อง จัดทำโครงการนี้ขึ้นเพื่อสร้างการรับรู้ถึงความหมายและความสำคัญของเครื่องหมายรับรองมาตรฐาน รูปพนมมือ ของกรมการค้าภายใน ให้เป็นที่รู้จักอย่างแพร่หลาย ทำให้เกิดความมั่นใจและความเชื่อถือจากผู้บริโภค รวมถึงให้ความสำคัญในการเลือกซื้อข้าวหอมมะลิบรรจุถุงที่มีคุณภาพได้ตามมาตรฐานของกระทรวงพาณิชย์ ซึ่งเป็นมาตรฐานเดียวกับการส่งออก อันเป็นการส่งเสริมคุณภาพข้าวหอมมะลิของไทย ซึ่งมีชื่อเสียงเป็นที่รู้จักและได้รับการยอมรับในระดับโลก ซึ่งปัจจุบันความนิยมบริโภคข้าวหอมมะลิบรรจุถุงมีเพิ่มมากขึ้น จากความเด่นเมื่อหุงสุกแล้วจะมีกลิ่นหอม รสชาติอ่อนนุ่มและอร่อย สามารถหาซื้อได้ทั้งห้างค้าปลีกและร้านค้าทั่วไป โดยได้มีการประชาสัมพันธ์ผ่านสื่อโฆษณาวิทยุ บนรถโดยสารประจำทาง ขสมก. และสื่อออนไลน์ด้วย,สำหรับเครื่องหมายรับรองมาตรฐาน รูปพนมมือ คือเครื่องหมายที่กรมการค้าภายในได้อนุญาตให้ผู้ประกอบการข้าวหอมมะลิบรรจุถุงใช้แสดงบนบรรจุภัณฑ์เพื่อรับรองว่ามีคุณภาพได้ตามมาตรฐานของกระทรวงพาณิชย์ มี 2 ประเภท ได้แก่ 1. ประเภททั่วไป ซึ่งมีคุณภาพได้ตามมาตรฐาน และ 2. ประเภทมาตรฐานดีพิเศษ ซึ่งนอกจากมีคุณภาพได้มาตรฐานแล้ว ต้องผ่านกระบวนการผลิตที่มีระบบมาตรฐานสุขอนามัย ได้แก่ GMP HACCP หรือ ISO ด้วย โดยเป็นมาตรฐานเดียวกันกับการส่งออก ซึ่งปัจจุบันมีผู้ประกอบการที่ได้รับอนุญาตให้ใช้เครื่องหมายฯ รูปพนมมือ ทั่วประเทศจำนวนทั้งสิ้น 142 ราย ภายใต้ 216 เครื่องหมายการค้า โดยในจำนวนนี้มีผู้ได้รับอนุญาตฯ ประเภทมาตรฐานดีพิเศษ จำนวน 2 ราย จำนวน 6 เครื่องหมายการค้า,เราได้กำกับดูแลคุณภาพข้าวหอมมะลิบรรจุถุงรูปพนมมืออย่างเข้มงวด โดยได้สุ่มเก็บตัวอย่างข้าวที่วางจำหน่ายในท้องตลาดทั้งในกรุงเทพฯ และต่างจังหวัดมาตรวจสอบคุณภาพเป็นประจำทุกเดือน สับเปลี่ยนหมุนเวียนทุกเครื่องหมายการค้า หากตรวจสอบพบว่าคุณภาพไม่ได้ตามมาตรฐาน จะมีการลงโทษตามลำดับ ตั้งแต่มีหนังสือเตือน พักใช้หนังสืออนุญาตเป็นเวลา 3 เดือน เพิกถอนหนังสืออนุญาต เพื่อให้ผู้บริโภคจึงสามารถมั่นใจถึงคุณภาพจริงๆ น.ส.สุทัศนีย์ กล่าว.
กรมการค้าภายใน พร้อมด้วย สมาคมผู้ประกอบการข้าวถุงไทย สมาคมโรงสีข้าวไทย และสมาคมผู้ค้าปลีกไทย ร่วมจัดทำโครงการ รับรองมาตรฐานข้าวหอมมะลิบรรจุถุง โดยให้เครื่องหมายรับรองมาตรฐานรูปพนมมือ เพื่อให้ผู้บริโภคมั่นใจในการเลือกซื้อ
ข้าวสารถุง,รูปพนมมือ,ข้าวหอมมะลิ,ข้าวบรรจุถุง,กรมการค้าภายใน,ข่าวทั่วไป